pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. อนุมัติจัดสรรอัตราข้าราชการตั้งใหม่ให้กับสำนักงานคณะกรรมการนโยบายที่ดินแห่งชาติ (สคทช.) รวมทั้งสิ้น 65 อัตรา มีค่าใช้จ่ายด้านบุคคลเพิ่มขึ้น 22 ล้านบาทต่อปี
วันอังคารที่ 22 กุมภาพันธ์ 2565
ครม. อนุมัติจัดสรรอัตราข้าราชการตั้งใหม่ให้กับสํานักงานคณะกรรมการนโยบายที่ดินแห่งชาติ (สคทช.) รวมทั้งสิ้น 65 อัตรา มีค่าใช้จ่ายด้านบุคคลเพิ่มขึ้น 22 ล้านบาทต่อปี
ครม. อนุมัติจัดสรรอัตราข้าราชการตั้งใหม่ให้กับสํานักงานคณะกรรมการนโยบายที่ดินแห่งชาติ (สคทช.) รวมทั้งสิ้น 65 อัตรา มีค่าใช้จ่ายด้านบุคคลเพิ่มขึ้น 22 ล้านบาทต่อปี
วันที่ 22 กุมภาพันธ์ 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) อนุมัติจัดสรรอัตราข้าราชการตั้งใหม่ให้กับสํานักงานคณะกรรมการนโยบายที่ดินแห่งชาติ(สคทช.) สํานักนายกรัฐมนตรี รวมทั้งสิ้น 65 อัตรา โดยจะมีค่าใช้จ่ายด้านบุคคลเพิ่มขึ้นประมาณ 22 ล้านบาทต่อปี ซึ่งสคทช.เป็นส่วนราชการที่จัดตั้งขึ้นใหม่เมื่อวันที่ 11 กุมภาพันธ์ 2564 มีบทบาทเป็นผู้รับผิดชอบในการดําเนินงานของคณะกรรมการนโยบายที่ดินแห่งชาติ(คทช.) โดยมีภารกิจในการเสนอแนะนโยบายและแผนการบริหารจัดการที่ดินและทรัพยากรที่ดินของประเทศ ขับเคลื่อนการดําเนินการตามมาตรการและแนวทางการกระจายการถือครองที่ดินอย่างเป็นธรรม และแก้ไขปัญหาเกี่ยวกับที่ดินของรัฐ รวมทั้งการติดตามประเมินผลการบริหารจัดการที่ดินและทรัพยากรดินของประเทศ
นอกจากนี้ยังมีภารกิจสําคัญเร่งด่วนตามนโยบายรัฐบาล คือ การแก้ปัญหาลดความเหลื่อมล้ําการถือครองที่ดิน การปรับปรุงแผนที่แนวเขตที่ดินของรัฐแบบบูรณาการ มาตราส่วน 1:4000 (One Map) และกําหนดแนวทางมาตรการช่วยเหลือผู้ที่ได้รับผลกระทบจากการดําเนินการและการพิสูจน์สิทธิการครอบครองที่ดินของบุคคลในเขตที่ดินของรัฐ โดยสคทช.มีการแบ่งส่วนราชการตามกฎกระทรวง ประกอบด้วย 6 กอง และ 3 กลุ่มงาน
---------------
รัฐบาลไทย-ข่าวทำเนียบรัฐบาล-นายกรัฐมนตรีกำชับ พาณิชย์-สคบ. คุมราคาสินค้าช่วงปีใหม่ ป้องกันฉวยโอกาสขึ้นราคา ดูแลประชาชนใช้จ่ายเต็มที่กระตุ้นเศรษฐกิจให้ดีขึ้น
วันอาทิตย์ที่ 26 ธันวาคม 2564
นายกรัฐมนตรีกําชับ พาณิชย์-สคบ. คุมราคาสินค้าช่วงปีใหม่ ป้องกันฉวยโอกาสขึ้นราคา ดูแลประชาชนใช้จ่ายเต็มที่กระตุ้นเศรษฐกิจให้ดีขึ้น
นายกรัฐมนตรีกําชับ พาณิชย์-สคบ. คุมราคาสินค้าช่วงปีใหม่ ป้องกันฉวยโอกาสขึ้นราคา ดูแลประชาชนใช้จ่ายเต็มที่กระตุ้นเศรษฐกิจให้ดีขึ้น
วันที่ 26 ธ.ค. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ติดตามสถานการณ์การจับจ่ายใช้สอยของประชาชนในช่วงเทศกาลปีใหม่ 2565 โดยคาดการณ์ว่าจะมีการใช้จ่ายมากขึ้นอย่างต่อเนื่อง ตั้งแต่ 2 สัปดาห์สุดท้ายของเดือน ธ.ค. ไปจนถึงช่วงหลังปีใหม่ จึงได้กําชับให้หน่วยงานที่เกี่ยวข้อง ไม่ว่าจะเป็น กรมการค้าภายใน กระทรวงพาณิชย์ สํานักงานคณะกรรมการคุ้มครองผู้บริโภค (สคบ.) ได้ควบคุม กํากับดูแลราคาสินค้าให้อยู่ในเกณฑ์ที่เหมาะสม โดยเฉพาะรายการสินค้าซึ่งเป็นที่ต้องการในช่วงเทศกาลปีใหม่ ไม่ว่าจะเป็น กระเช้าของขวัญ ของฝาก อาหาร เครื่องดื่ม ฯลฯ เพื่อป้องกันไม่ให้มีการฉวยโอกาสขึ้นราคา เอาเปรียบประชาชน
เช่นเดียวกับสถานที่ท่องเที่ยวในพื้นที่ต่าง ๆ ที่ประชาชนจะเดินทางไปใช้บริการมากขึ้นในช่วงเทศกาลปีใหม่ นายกรัฐมนตรีได้ขอให้พาณิชย์จังหวัด ตลอดจนองค์กรปกครองส่วนท้องถิ่น ช่วยกันตรวจตรา การขายสินค้าในสถานที่ท่องเที่ยว พร้อมขอความร่วมมือผู้ประกอบการไม่ขึ้นราคาสินค้าและบริการโดยไม่จําเป็น ซึ่งจะช่วยเสริมบรรยากาศการท่องเที่ยวในช่วงปีใหม่ได้เป็นอย่างดี
“นายกรัฐมนตรี ขอความร่วมมือผู้ประกอบการไม่ขึ้นราคาสินค้าในช่วงเทศกาลปีใหม่ เพื่อที่ประชาชนจะได้จับจ่ายใช้สอยได้อย่างเต็มที เพื่อเป็นการกระตุ้นเศรษฐกิจในภาพรวมให้ดียิ่งขึ้น ที่สําคัญการจําหน่ายสินค้าในช่วงเทศกาลปีใหม่ จะต้องได้คุณภาพ ไม่นําสินค้าเสื่อมคุณภาพ หมดอายุ หรือใกล้หมดอายุมาวางจําหน่วยให้กับประชาชน ซึ่งถือเป็นการค้าขายอย่างไม่เป็นธรรม หากได้รับการร้องเรียนก็อาจได้รับโทษตามกฎหมาย” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-กสร. ปั้นวิทยากรดูแลสุขภาพแรงงานหญิงในสถานประกอบกิจการ
วันศุกร์ที่ 2 กรกฎาคม 2564
กสร. ปั้นวิทยากรดูแลสุขภาพแรงงานหญิงในสถานประกอบกิจการ
จัดอบรมบุคลากรที่ทํางานด้านการดูแลคุณภาพชีวิตแรงงานหญิงในสถานประกอบกิจการให้เป็นวิทยากรถ่ายทอดสู่นายจ้าง ลูกจ้าง ที่ปรึกษาแรงงานหญิงและคณะกรรมการสวัสดิการในสถานประกอบกิจการ เพื่อดูแลสุขภาพแรงงานหญิงในสถานประกอบกิจการ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวในฐานะประธานเปิดโครงการจัดสวัสดิการเพื่อพัฒนาคุณภาพชีวิตแรงงานและครอบครัวว่า กรมสวัสดิการและคุ้มครองแรงงานเป็นหน่วยงานที่ส่งเสริมสนับสนุนให้สถานประกอบกิจการจัดสวัสดิการแรงงาน เพื่อพัฒนาคุณภาพชีวิตที่ดีแก่ลูกจ้าง ส่งเสริมความรู้การดูแลสุขอนามัยขั้นพื้นฐาน โดยมุ่งเน้นให้แรงงานหญิงมีความตระหนักรู้ ในการดูแลสุขภาพตนเองเพื่อการมีสุขภาพกายที่แข็งแรงและมีสุขภาพจิตที่ดี จึงได้จัดอบรมบุคลากรที่ทํางานด้านการดูแลคุณภาพชีวิตแรงงานหญิงในสถานประกอบกิจการเพื่อเป็นวิทยากร (Trainer) ในเรื่องการดูแลสุขภาพแรงงานหญิงและนําความรู้ที่ได้รับไปถ่ายทอดแก่แรงงานหญิงในสถานประกอบกิจการ ผู้เข้ารับการอบรมประกอบด้วยนายจ้าง ลูกจ้าง ที่ปรึกษาแรงงานหญิง และคณะกรรมการสวัสดิการในสถานประกอบกิจการ จํานวน 20 คน และเจ้าหน้าที่สํานักงานสวัสดิการและคุ้มครองแรงงานกรุงเทพมหานครพื้นที่ 1-10 จํานวน 10 คน โดยจัดอบรมรูปแบบออนไลน์ผ่านระบบ Web Conference (Zoom Meeting) ในวันที่ 2 กรกฎาคม 2564 ณ ห้องอบรมทรัพยากรแรงงาน กรมสวัสดิการและคุ้มครองแรงงาน เพื่อให้เจ้าหน้าที่และสถานประกอบกิจการ นําความรู้ที่ได้รับไปถ่ายทอดแก่แรงงานหญิงในสถานประกอบกิจการให้มีคุณภาพชีวิตที่ดีขึ้นต่อไป
อธิบดี กสร. กล่าวเพิ่มเติมว่า กรมได้ส่งเสริมให้นายจ้าง ลูกจ้างเห็นถึงความสําคัญและประโยชน์ของการเลี้ยงลูกด้วยนมแม่ และส่งเสริมให้จัดตั้งมุมนมแม่ในสถานประกอบกิจการ โดยตั้งแต่ปี พ.ศ. 2549 จนถึงปัจจุบัน มีสถานประกอบกิจการจัดให้มีมุมนมแม่แล้วกว่า 1,900 แห่ง ซึ่งผู้เข้ารับการอบรมในครั้งนี้จะได้นําองค์ความรู้ด้านการเลี้ยงดูลูกด้วยนมแม่ไปเผยแพร่ได้เป็นอย่างดี ทั้งนี้สถานประกอบกิจการใดสนใจจัดตั้งมุมนมแม่ในสถานประกอบกิจการ สามารถติดต่อสอบถามข้อมูลเพิ่มเติมได้ที่ กองสวัสดิการแรงงาน โทรศัพท์ 0 2245 0080 หรือที่สํานักงานสวัสดิการและคุ้มครองแรงงานกรุงเทพมหานครทุกพื้นที่ และสํานักงานสวัสดิการและคุ้มครองแรงงานจังหวัดทั่วประเทศ หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-ดีอีเอส หารือการจัดทำเว็บไซต์ศูนย์ฯ หนุนโครงการเผยแผ่ในรูปแบบต่างๆ ของคณะกรรมการพระพุทธศาสนาแห่งชาติ
วันพุธที่ 27 เมษายน 2565
ดีอีเอส หารือการจัดทําเว็บไซต์ศูนย์ฯ หนุนโครงการเผยแผ่ในรูปแบบต่างๆ ของคณะกรรมการพระพุทธศาสนาแห่งชาติ
ดีอีเอส หารือการจัดทําเว็บไซต์ศูนย์ฯ หนุนโครงการเผยแผ่ในรูปแบบต่างๆ ของคณะกรรมการพระพุทธศาสนาแห่งชาติ
เมื่อวันที่ 26 เมษายน 2565 พ.ต.อ. อัครพล บุณโยปัยฎัมภ์ ผู้ช่วยปลัดกระทรวงดิจิทัลเพื่อเศรษฐกิจและสังคม ร่วมประชุมคณะกรรมการการเผยแผ่พระพุทธศาสนาแห่งชาติครั้งที่ 1/2565 ณ ห้องประชุมอาคารสิริภักดิ์ธรรม (ชั้น3) วัดประยูรวงศาวาส เขตธนบุรี กรุงเทพฯ โดยที่ประชุมมีการบรรยายพิเศษ เรื่อง “โครงการทุนเล่าเรียนหลวงสําหรับพระสงฆ์ไทย” ซึ่งอยู่ในวาระเพื่อพิจารณา รวมทั้งวาระอื่นๆที่สําคัญ อาทิ การจัดอบรมพระนักเทศน์ทุนเล่าเรื่องหลวง การแต่งตั้งคณะกรรมการเผยแผ่พระพุทธศาสนาจังหวัด การแต่งตั้งคณะกรรมการประเมินผล การจัดสัมมนาพระนักเผยแผ่พระพุทธศาสนา โครงการบูรณาการแนวทางความร่วมมือทางศาสนาในการต่อต้านทุจริต โดยการประยุกต์หลักธรรมคําสอนกับหลักสูตรด้านทุจริตศึกษา และการจัดทําเว็บไซต์ศูนย์การเผยแผ่พระพุทธศาสนาแห่งชาติ เป็นต้น
**************************
รัฐบาลไทย-ข่าวทำเนียบรัฐบาล-Moody’s คงอันดับความน่าเชื่อถือของไทย คาดเศรษฐกิจไทยจะโตขึ้นต่อเนื่อง
วันจันทร์ที่ 11 เมษายน 2565
Moody’s คงอันดับความน่าเชื่อถือของไทย คาดเศรษฐกิจไทยจะโตขึ้นต่อเนื่อง
.....
สํานักงานบริหารหนี้สาธารณะ กระทรวงการคลัง เผย บริษัท Moody’s Investors Service (Moody’s) คงอันดับความน่าเชื่อถือของประเทศไทยที่ Baa1 และมุมมองความน่าเชื่อถือที่ระดับมีเสถียรภาพ (Stable Outlook) โดยมีสาระสําคัญ ดังนี้
.
1.ไทยมีเศรษฐกิจขนาดใหญ่ มีความหลากหลาย และมีประสิทธิผลของนโยบายเศรษฐกิจมหภาคที่มีประสิทธิภาพและแข็งแกร่ง ทําให้มีความยืดหยุ่นทางเศรษฐกิจที่สามารถรองรับการเปลี่ยนแปลงทางเศรษฐกิจและแรงกระทบที่เกิดขึ้นอย่างรุนแรง (Shock) ในอนาคตได้
.
2.ภาคการคลังสาธารณะ (Public Finance) ของไทยมีความแข็งแกร่ง เมื่อเปรียบเทียบกับกลุ่มประเทศที่มีอันดับความน่าเชื่อถือในระดับเดียวกัน (Baa Peers)
.
3.ภาคการเงินต่างประเทศ (External Finance) มีความเข้มแข็ง ทุนสํารองระหว่างประเทศยังคงอยู่ในระดับสูง
.
4.ปัจจัยสําคัญที่จะทําให้ Moody’s เพิ่มอันดับความน่าเชื่อถือของไทย คือ การเพิ่มระดับการลงทุนและขีดความสามารถในการแข่งขันของประเทศ ซึ่งจะนําไปสู่การเติบโตของผลผลิต (Productivity Growth) อย่างยั่งยืน
.
5.ความเชื่อมั่นต่อเศรษฐกิจไทยสะท้อนได้จาก ล่าสุด ธนาคารพัฒนาเอเชีย (Asian Development Bank: ADB) คาดว่า เศรษฐกิจไทยจะขยายตัวเป็นบวกได้ต่อเนื่อง ในปี 2565 - 2566
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-สธ. เผย “เจอ แจก จบ” ช่วยผู้ติดเชื้อโควิดเข้าถึงการรักษารวดเร็วและครอบคลุมมากขึ้น
วันพุธที่ 16 มีนาคม 2565
สธ. เผย “เจอ แจก จบ” ช่วยผู้ติดเชื้อโควิดเข้าถึงการรักษารวดเร็วและครอบคลุมมากขึ้น
.....
กระทรวงสาธารณสุข (สธ.) เผย การรักษาโควิด-19 แบบ “เจอ แจก จบ” ได้ผลดี เป็นอีกหนึ่งทางเลือกในการเข้าสู่ระบบการรักษาสําหรับผู้ติดเชื้อที่ไม่มีอาการหรือมีอาการน้อย โดยหากมีผลตรวจ ATK ด้วยตนเองเป็นบวก สามารถเข้ารับบริการได้ที่ รพ. ตามสิทธิรักษา ซึ่งจะได้รับการซักประวัติ ตรวจร่างกาย ประเมินอาการ และแจกยาตามระดับอาการ และจากการดําเนินงานตั้งแต่วันที่ 1 มี.ค. พบว่า ช่วยให้ประชาชนได้รับความสะดวก เข้าถึงบริการได้ครอบคลุมมากขึ้น
.
ขณะที่ระบบการรักษาที่บ้าน (HI) สําหรับผู้ที่ไม่สะดวกเดินทางมา รพ. ยังคงดําเนินการตามปกติ โดยติดต่อได้ที่ สายด่วน 1330 กด 14 หรือไลน์ สปสช. @nhso หรือสายด่วนของจังหวัด - สายด่วนโควิด 50 เขต กทม. และหากมีอาการรุนแรงเข้าข่ายผู้ป่วยอาการสีเหลือง - แดง เช่น เหนื่อยหอบ หายใจลําบาก สามารถใช้สิทธิ UCEP Plus เข้ารักษาใน รพ. ที่อยู่ใกล้ได้ทุกแห่ง ผ่านสายด่วน 1669
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เร่งตรวจสอบโรงงานไฟไหม้ - คุณภาพอากาศ
วันอังคารที่ 6 กรกฎาคม 2564
เร่งตรวจสอบโรงงานไฟไหม้ - คุณภาพอากาศ
....
กรณีไฟไหม้โรงงานผลิตโฟม และเม็ดพลาสติก ภายในซอยกิ่งแก้ว ล่าสุดสถานการณ์มีแนวโน้มดีขึ้น รัฐบาลได้ลงพื้นที่สํารวจความเสียหายทันที พร้อมหาสาเหตุที่เกิดขึ้น
.
สําหรับการตรวจสอบคุณภาพอากาศ เบื้องต้นหน่วยเคลื่อนที่เร็วของ กรมโรงงานอุตสาหกรรม ได้ส่งรถตรวจสภาพอากาศเข้าตรวจวัดคุณภาพอากาศ และปริมาณสารเคมีที่ก่อให้เกิดอันตรายไปในพื้นที่แล้ว พร้อมกับดําเนินการล้างสารเคมีที่เหลือ
.
แม้สถานการณ์จะควบคุมได้ แต่เจ้าหน้าที่ยังคงติดตามสถานการณ์อย่างต่อเนื่อง พร้อมกับวางแนวทางป้องกัน เพื่อให้เกิดความปลอดภัยสูงสุดต่อชีวิตและทรัพย์สินของประชาชน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ชวนตรวจสภาพจิตใจช่วงโควิด ด้วย MENTAL HEALTH CHECK-IN
วันพุธที่ 28 กรกฎาคม 2564
ชวนตรวจสภาพจิตใจช่วงโควิด ด้วย MENTAL HEALTH CHECK-IN
....
ชวนตรวจสภาพจิตใจช่วงโควิด ด้วย MENTAL HEALTH CHECK-IN
.
ช่วงสถานการณ์โควิด-19 มาประเมินสุขภาพจิตเบื้องต้นได้ที่ MENTAL HEALTH CHECK INhttps://checkin.dmh.go.th/
.
MENTAL HEALTH CHECK IN เป็นเครื่องมือประเมินสุขภาพจิตเบื้องต้น และคัดกรองความเสี่ยงต่อปัญหาสุขภาพจิตจากสถานการณ์ COVID-19 พัฒนาขึ้นเพื่อช่วยให้บุคลากรสาธารณสุข/ อสม./ จิตอาสา ใช้ประเมินสุขภาพจิตประชาชน เพื่อค้นหากลุ่มเสี่ยงต่อปัญหา มาดูแลสุขภาพจิต ตลอดจนประชาชนและผู้มีความเสี่ยงต่อปัญหาสุขภาพจิตสามารถประเมินตนเองและเข้าถึงบริการได้อย่างรวดเร็ว
.
การประเมินประกอบไปด้วย SBSD คือ
S: Stress (เครียด)
B: Burnout (ภาวะหมดไฟ)
S: Suicide (เสี่ยงฆ่าตัวตาย)
D: Depression (ซึมเศร้า)
.
ทําเสร็จ ทราบผลประเมินทันที มีคําแนะนําในการปฏิบัติตัว พร้อมมีช่องทางการขอรับการปรึกษาจากผู้เชี่ยวชาญทางออนไลน์
.
Cr. กรมสุขภาพจิต กระทรวงสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งกำลังใจให้นักกีฬากรีฑาเยาวชนไทย ปลื้ม เทพบิว ภูริพล ฉิวเข้ารอบรองชนะเลิศ
วันอังคารที่ 2 สิงหาคม 2565
โฆษกรัฐบาลเผย นายกฯ ส่งกําลังใจให้นักกีฬากรีฑาเยาวชนไทย ปลื้ม เทพบิว ภูริพล ฉิวเข้ารอบรองชนะเลิศ
โฆษกรัฐบาลเผย นายกฯ ส่งกําลังใจให้นักกีฬากรีฑาเยาวชนไทย ปลื้ม เทพบิว ภูริพล ฉิวเข้ารอบรองชนะเลิศ
วันนี้ (วันที่ 2 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งกําลังใจให้นักกรีฑาเยาวชนไทยในการแข่งกรีฑาเยาวชนโลก รุ่นอายุไม่เกิน 20 ปี ที่เมืองคาลี ประเทศโคลอมเบีย
สมาคมกีฬากรีฑาแห่งประเทศไทย ในพระบรมราชูปถัมภ์ ได้ส่งเยาวชนดาวรุ่ง 9 คน เข้าร่วมการแข่งขันในครั้งนี้ โดยการแข่งขันกรีฑาเยาวชนอายุไม่เกิน 20 ปี ชิงแชมป์โลก 2022 จัดการแข่งขันระหว่างวันที่ 1-6 สิงหาคมนี้ ที่เอสตาดิโอ โอลิมปิโก ปาสกาล เกอร์เรโร เมืองคาลี ประเทศโคลอมเบีย โดยทัพนักกีฬาไทยไทยมีลุ้นคว้าเหรียญจาก “เทพบิว” ภูริพล บุญสอน ลมกรด วัย 16 ปี เจ้าของ 3 เหรียญทองซีเกมส์ 2021 จะลงชิงชัยครบทั้ง 3 รายการวิ่งระยะสั้น ประกอบด้วย วิ่ง 100 เมตรชาย, วิ่ง 200 เมตรชาย และวิ่งผลัด 4X100 เมตรชาย
ผลแข่งขันคืนวันที่ 1 สิงหาคมที่ผ่านมา เป็นการแข่งขันวันแรก ไฮไลต์อยู่ที่รายการวิ่ง 100 เมตรชาย รอบคัดเลือก มีทั้งหมด 8 ฮีต ผลปรากฎว่า เทพบิวลงแข่งขันในฮีตที่ 6 เข้าเส้นชัยเป็นอันดับที่ 1 ด้วยเวลา 10.20 วินาที ผ่านเข้าสู่รอบรองชนะเลิศต่อไป
“นายกรัฐมนตรีชื่นชมนักกีฬาตัวแทนไทยทุกคน เชื่อมั่นว่าทุกๆ คน จะทําได้อย่างดีที่สุดเต็มความสามารถ และขอเชิญชวนคนไทยทุกคนส่งกําลังใจให้นักกีฬาเยาวชนกรีฑาไทยในโอกาสนี้ ร่วมกัน” นายธนกรฯ กล่าว
รัฐบาลไทย-ข่าวทำเนียบรัฐบาล-ครม. เคาะ 34,800 ล้านบาท เดินหน้าโครงการคนละครึ่ง เฟส 4 กระตุ้นเศรษฐกิจ ช่วยเหลือค่าครองครองชีพ ประชาชน เริ่ม 1 ก.พ. นี้ ได้ใช้กันทั่วประเทศ
วันจันทร์ที่ 24 มกราคม 2565
ครม. เคาะ 34,800 ล้านบาท เดินหน้าโครงการคนละครึ่ง เฟส 4 กระตุ้นเศรษฐกิจ ช่วยเหลือค่าครองครองชีพ ประชาชน  เริ่ม 1 ก.พ. นี้ ได้ใช้กันทั่วประเทศ
ครม. เคาะ 34,800 ล้านบาท เดินหน้าโครงการคนละครึ่ง เฟส 4 กระตุ้นเศรษฐกิจ ช่วยเหลือค่าครองครองชีพ ประชาชน  เริ่ม 1 ก.พ. นี้ ได้ใช้กันทั่วประเทศ
วันนี้ (24 ม.ค. 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ที่ประชุม คณะรัฐมนตรี มีมติ อนุมัติโครงการคนละครึ่ง ระยะที่ 4 กรอบวงเงิน 34,800 ล้านบาท โดยใช้จ่ายเงินกู้ตาม พ.ร.ก. กู้เงินฯ เพิ่มเติม พ.ศ. 64 เพื่อฟื้นฟูเศรษฐกิจจนถึงระดับฐานรากอย่างต่อเนื่อง เพื่อให้ผู้ประกอบการรายย่อยทุกระดับมีรายได้จากการขายสินค้าและบริการ และเป็นการลดภาระ ค่าใช้จ่ายในชีวิตประจําวันให้กับประชาชน ระยะเวลาดําเนินโครงการ ตั้งแต่ เดือน ก.พ. – เม.ย. 65 โดยรูปแบบการดําเนินโครงการ ฯ ยังเหมือนเดิม คือ ภาครัฐร่วมชําระค่าอาหาร เครื่องดื่ม และสินค้าและบริการทั่วไปในอัตรา ร้อยละ 50 ไม่เกิน 150 บาทต่อคน ต่อวัน และไม่เกิน 1,200 บาทต่อคนทั้งโครงการ ฯ
นาย ธนกร กล่าวเพิ่มเติมว่า ที่ประชุมฯ มีความเห็น พิจารณาปรับช่วงเวลาเริ่มต้นของโครงการให้เร็วขึ้นเป็นวันที่ 1 ก.พ. 65 จากเดิมที่กําหนดไว้ ในวันที่ 21 ก.พ. 65 โดยมีกลุ่มเป้าหมาย ไม่เกิน 29 ล้านคน และร้านค้ารายย่อยที่เข้าร่วมโครงการฯ ซึ่งผู้ที่เข้าร่วมโครงการฯ แล้ว ประมาณ 28 ล้านคน สามารถยืนยันตัวตนและเริ่มใช้สิทธิตั้งแต่ 1 ก.พ. ขณะเดียวก็เปิดสิทธิเพิ่มอีก 1 ล้านสิทธิให้สําหรับผู้สนใจและยังไม่เคยเข้าร่วมโครงการ ฯ โดยเปิดลงทะเบียนในวันที่ 10 ก.พ. นี้ จนกว่าจะครบ 1 ล้านสิทธิ โดยจะสามารถใช้สิทธิโครงการฯ ได้ตั้งแต่ 17 ก.พ. นี้
นายธนกรกล่าวว่า โครงการ คนสะครึ่ง เฟส 4 มีการปรับปรุงหลักเกณฑ์และเงื่อนไข รวมทั้งมีการขยับช่วงเวลา เริ่มต้นของโครงการฯ ด้วย ให้เร็วขึ้น เพื่อให้สอดคล้องกับสถานการณ์บรรเทาค่าครองชีพในภาวะปัจจุบันที่มีแนวโน้มเพิ่มสูงขึ้นได้อย่างรวดเร็วยิ่งขึ้น และกระตุ้นเศรษฐกิจภายในประเทศ โดยคํานึงถึงการใช้งบประมาณ อย่างคุ้มค่าและเหมาสมด้วย
รัฐบาลไทย-ข่าวทำเนียบรัฐบาล-ก.แรงงาน แจง ดูแลแรงงานต่างด้าวครบทุกมิติ ไม่เลือกปฏิบัติ
วันพุธที่ 3 พฤศจิกายน 2564
ก.แรงงาน แจง ดูแลแรงงานต่างด้าวครบทุกมิติ ไม่เลือกปฏิบัติ
รองอธิบดี กสร. ชี้แจงกรณีเครือข่ายแรงงานเพื่อสิทธิประชาชนนําแรงงานต่างด้าวมาร้องเรียนที่ก.แรงงาน โดยแรงงานต่างด้าว 7 คน ถูกเจ้าหน้าที่ตํารวจนําตัวไปสอบสวน ยืนยันว่าก.แรงงานไม่เลือกปฏิบัติจัดมาตรการดูแลเยียวยานายจ้าง ผู้ประกอบการ ผู้ใช้แรงงาน อย่างเท่าเทียม
เมื่อวันที่ 3 พฤศจิกายน 2564นายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงานเปิดเผยว่า จากการที่ น.ส.ธนพร วิจันทร์ แกนนําเครือข่ายแรงงานเพื่อสิทธิประชาชน นําแรงงานต่างด้าวกัมพูชาจํานวนกว่า 30 คน มาร้องเรียนที่กระทรวงแรงงานเมื่อวันที่ 29 ตุลาคม 2564 ที่ผ่านมาและเจ้าหน้าที่ตํารวจได้ดําเนินคดีนั้น ขอชี้แจงว่า ในแต่ละวันมีประชาชนมาติดต่อราชการที่กระทรวงแรงงานเป็นจํานวนมาก การที่ น.ส.ธนพร วิจันทร์ นํากลุ่มแรงงานต่างด้าวเข้ามาภายในกระทรวงแรงงาน เจ้าหน้าที่ตํารวจซึ่งมีหน้าที่ดูแลความสงบเรียบร้อยภายในบริเวณกระทรวงแรงงาน ได้พบเห็นการรวมตัวของกลุ่มแรงงานต่างด้าว จึงได้ตรวจสอบตามหน้าที่พบว่า แรงงานต่างด้าว จํานวน 7 คน ไม่มีเอกสารประจําตัวใด ๆ จึงได้นําตัวไปสอบสวนที่ สน.ดินแดง ส่วนที่เหลือมีเอกสารครบถ้วน ตํารวจจึงได้ปล่อยตัวไป ต่อมาภายหลังมีการตรวจโควิด-19 พบว่า มีแรงงานต่างด้าว จํานวน 2 คน มีผลตรวจโควิด-19 เป็นบวกอีกด้วย
นายวรรณรัตน์กล่าวต่อว่า จากการตรวจสอบพบว่าแรงงานต่างด้าวทั้ง 7 คน ไม่มีคุณสมบัติตามมติคณะรัฐมนตรีเมื่อวันที่ 28 กันยายน 2564 อาทิ ไม่มีนายจ้าง ไม่มีเอกสารประจําตัวใด ๆ อีกทั้ง มติ ครม. ดังกล่าว ยังไม่มีประกาศของกระทรวงมหาดไทยและกระทรวงแรงงานมารองรับ จึงยังไม่มีผลบังคับใช้ นอกจากนั้นจากการตรวจสอบของเจ้าหน้าที่พบว่า เครือข่ายแรงงานเพื่อสิทธิประชาชนไม่ได้จดทะเบียนกับหน่วยงานของรัฐให้ถูกต้องตามกฎหมาย เหมือนองค์กรอื่น ๆ แต่อย่างใด อีกทั้งพบว่า ที่ผ่านมาองค์กรนี้ยังได้รับการสนับสนุนการดําเนินการจากกลุ่มการเมืองบางกลุ่ม รวมทั้งมีพฤติการณ์ในการดําเนินการชักชวน รวมกลุ่ม เพื่อก่อให้เกิดความไม่สงบเรียบร้อยในสังคม ทั้งนี้ การนํากลุ่มผู้ใช้แรงงานโดยเฉพาะแรงงานข้ามชาติไปเคลื่อนไหวเพื่อหวังผลทางการเมือง กลุ่มผู้ใช้แรงงานอื่น ๆ อาทิ สมาพันธ์แรงงานรัฐวิสาหกิจสัมพันธ์ ก็ไม่เห็นด้วยกับการนําแรงงานข้ามชาติไปประท้วงในลักษณะที่สุ่มเสี่ยงต่อสิทธิเสรีภาพของแรงงานข้ามชาติ การที่องค์กรเครือข่ายแรงงานเพื่อสิทธิประชาชนอ้างว่า กระทรวงแรงงานไม่ปฏิบัติตามอนุสัญญาองค์การแรงงานระหว่างประเทศ (ILO) นั้น ในความเป็นจริงหลักการคุ้มครองสิทธิและเสรีภาพของผู้ใช้แรงงาน ผู้ใช้แรงงานเองจะต้องไม่กระทําการฝ่าฝืนกฎหมายที่มุ่งดูแลความสงบเรียบร้อยของประเทศนั้น ๆ เช่นเดียวกันด้วย
ที่ผ่านมา รัฐบาล มีความห่วงใยนายจ้าง ผู้ประกอบการ ผู้ใช้แรงงาน โดยกระทรวงแรงงาน ได้จัดมาตรการดูแลเยียวยานายจ้าง ผู้ประกอบการ ผู้ใช้แรงงาน มาโดยตลอด สําหรับผู้ใช้แรงงานต่างด้าวนั้นคณะรัฐมนตรีได้มีมติถึง 3 ครั้ง ในการจัดระเบียบแรงงานต่างด้าว ให้สามารถทํางานได้อย่างถูกต้องตามกฎหมาย มีการดูแลคุณภาพชีวิต เยียวยาค่าจ้าง สนับสนุนอาหาร การตรวจ การฉีดวัคซีน และการรักษาโควิด-19 ทั้งนี้ เพื่อช่วยเหลือนายจ้าง ผู้ประกอบการ ผู้ใช้แรงงานให้ก้าวข้ามวิกฤตโควิด-19 และร่วมกันขับเคลื่อนพัฒนาเศรษฐกิจของประเทศต่อไป”นายวรรณรัตน์กล่าวในท้ายสุด
รัฐบาลไทย-ข่าวทำเนียบรัฐบาล-​กำลังพล สป. หัวใจจิตอาสา ร่วมด้วยช่วยกันทำความสะอาดพื้นที่รอบกระทรวงกลาโหม รับพิธีเปิด ”กิจกรรมเพื่อช่วยเหลือประชาชนจากภาวะเศรษฐกิจ”
วันศุกร์ที่ 18 กุมภาพันธ์ 2565
​กําลังพล สป. หัวใจจิตอาสา ร่วมด้วยช่วยกันทําความสะอาดพื้นที่รอบกระทรวงกลาโหม รับพิธีเปิด ”กิจกรรมเพื่อช่วยเหลือประชาชนจากภาวะเศรษฐกิจ”
เช้าวันนี้ (17 ก.พ. 65) เวลา 09.00 น. กําลังพลจิตอาสาจากหน่วยขึ้นตรงสํานักงานปลัดกระทรวงกลาโหม และสํานักงานเขตพระนคร จํานวน 50 คน ร่วมกิจกรรมจิตอาสาทําความสะอาดพื้นที่ก่อนและหลัง
ในการเตรียมพื้นที่จัดกิจกรรมจําหน่ายสินค้าอุปโภคบริโภคราคาถูกให้กับกําลังพลและประชาชน เพื่อช่วยเหลือประชาชนจากภาวะเศรษฐกิจ ในพื้นที่โดยรอบศาลาว่าการกลาโหม ที่จะจัดขึ้นในระหว่าง 21-25 กุมภาพันธ์ 2565 นี้ ณ บริเวณ ถนนหลักเมือง (ด้านข้างกระทรวงกลาโหม) และถนนราชินี (หลังสํานักประธานศาลฎีกา)
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ขอผู้ประกอบการ/ประชาชน เห็นความสำคัญของการตรวจ ATK เพื่อคัดกรองเบื้องต้นทั้งก่อนและหลังเข้าร่วมกิจกรรม
วันจันทร์ที่ 27 ธันวาคม 2564
โฆษกรัฐบาล เผย “นายกฯ” ขอผู้ประกอบการ/ประชาชน เห็นความสําคัญของการตรวจ ATK เพื่อคัดกรองเบื้องต้นทั้งก่อนและหลังเข้าร่วมกิจกรรม
โฆษกรัฐบาล เผย “นายกฯ” ขอผู้ประกอบการ/ประชาชน เห็นความสําคัญของการตรวจ ATK เพื่อคัดกรองเบื้องต้นทั้งก่อนและหลังเข้าร่วมกิจกรรม รัฐบาลทํางานอย่างเต็มที่ในการคุมการแพร่ระบาดและเดินหน้าเศรษฐกิจ พร้อมสั่งการเข้มงวดตรวจคัดกรองผู้เดินทางเข้าประเทศ
วันที่ 27 ธันวาคม 2564 นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตามสถานการณ์โควิด-19 รายวัน พบว่า ในช่วงสัปดาห์ที่ผ่านมาและคาดว่าถึงสิ้นปีนี้ คนจํานวนมากจะมีแผนเข้าร่วมกิจกรรม งานรื่นเริง ทําให้มีการรวมกลุ่มของมาก เป็นระยะเวลานานในช่วงหนึ่ง จึงฝากเชิญชวนประชาชนเห็นความสําคัญในการตรวจ ATK เพื่อเป็นคัดกรองเบื้องต้นทั้งก่อนและหลังเข้าร่วมกิจกรรม หากเป็นกลุ่มเสี่ยงหรือสงสัย ก็สามารถตรวจ ATK ได้ 2-3 วัน/ครั้ง ทั้งนี้ เพื่อความปลอดภัยของตนเองและบุคคลรอบข้าง พร้อมกําชับถึงเอกชน ผู้ประกอบการ ผู้จัดงานทุกประเภทในช่วงนี้ ไม่ว่าจะเป็นงานบุญ งานรื่นเริง งานรวมญาติภายในครอบครัว โดยเฉพาะกิจการและกิจกรรมที่มีความเสี่ยง เช่น ร้านอาหารที่ผู้ใช้บริการสามารถดื่มสุราในช่วงเทศกาลปีใหม่ ในวันที่ 31 ธ.ค. 64 จนถึงเวลา 01.00 น. ขอให้ช่วยรัฐบาลด้วยการปฏิบัติ COVID Free Setting และยึดมาตรการส่วนบุคคล แบบ Universal Prevention อย่างเคร่งครัด โดยต้องระลึกตลอดเวลา “อย่าประมาท การ์ดอย่าตก” เพื่อให้เราทุกคนสามารถผ่านช่วงเวลาเปลี่ยนผ่านของไวรัสโควิด-19 สายพันธุ์ต่าง ๆ นี้ให้ได้ พร้อมกันนี้ นายกรัฐมนตรียังฝากขอบคุณผู้ประกอบการ ภาคเอกชนทุกฝ่ายที่ให้ความร่วมมือ ยึดหลักมาตรการ ศบค. อย่างเคร่งครัด ตลอดระยะเวลาที่ผ่านมา พร้อมยืนยันว่า รัฐบาลมุ่งมั่นทํางานอย่างเต็มที่ และจะทําให้ดีกว่าเดิม ในการควบคุมการแพร่ระบาดและเดินหน้าเศรษฐกิจไปพร้อมกัน เพราะความมั่นคงด้านสุขภาพของประชาชน คือ ความมั่นคงของประเทศ
สําหรับวันนี้ พบผู้ติดเชื้อโควิด-19 รายใหม่ 2,437 ราย จําแนกเป็น ผู้ป่วยจากระบบเฝ้าระวังฯ 2,307 ราย ผู้ป่วยจากการค้นหาเชิงรุก 20 ราย ผู้ป่วยภายในเรือนจํา/ที่ต้องขัง 18 ราย ผู้ป่วยมาจากต่างประเทศ 92 รายและมียอดผู้ที่หายป่วยกลับบ้านแล้ว 3,845 ราย ผู้เสียชีวิต 18 ราย ซึ่งเป็นการตัวเลขผู้เสียชีวิตต่ําสุดในรอบ 6 เดือน ทั้งนี้ ตั้งแต่วันที่ 1-25 ธันวาคม 2564 มีผู้เดินทางเข้าประเทศผ่านท่าอากาศยานสะสม 228,534 ราย ซึ่งทุกรายได้ปฏิบัติตามระบบการตรวจหาเชื้อของกระทรวงสาธารณสุขแล้ว มีการตรวจพบการติดเชื้อในระบบ Test & Go 416 ราย คิดเป็น 0.21% ระบบ Sandbox 64 ราย คิดเป็น 0.22% และระบบ Quarantine 166 ราย คิดเป็น 3.50% รวมทั้งหมด 646 ราย คิดเป็น 0.28% จากผู้ที่เดินทางเข้าประเทศทั้งหมด
นายธนกร ยังกล่าวว่า นายกรัฐมนตรีในนามผู้อํานวยการศูนย์บริหารสถานการณ์โควิด-19 ได้สั่งการให้หน่วยงานที่เกี่ยงข้องด้านสุขภาพและความั่นคง เตรียมตรวจความพร้อมของสถานที่ อุปกรณ์ บุคลากร ซักซ้อมระบบคัดกรอง แยกผู้ป่วย และการรายงานระบบข้อมูลตลอด 24 ชั่วโมง อย่างเป็นระบบ รวมทั้งให้ ติดตามการเฝ้าระวังสําหรับผู้ที่เดินทางมาจากต่างประเทศทางท่าอากาศยานอย่างเข้มงวด เพื่อลดความเสี่ยงการนําเข้าเชื้อไวรัสให้มากที่สุดด้วย
------------------------------
รัฐบาลไทย-ข่าวทำเนียบรัฐบาล-​PM to attend 5th BIMSTEC Summit and to be handed over BIMSTEC chairmanship from Sri Lanka
วันจันทร์ที่ 28 มีนาคม 2565
​PM to attend 5th BIMSTEC Summit and to be handed over BIMSTEC chairmanship from Sri Lanka
​PM to attend 5th BIMSTEC Summit and to be handed over BIMSTEC chairmanship from Sri Lanka
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to attend via a teleconference the 5th Bay of Bengal Initiative for Multi-Sectoral Technical and Economic Cooperation (BIMSTEC) and related meetings which will be hosted by Sri Lanka on March 30, 2022. The Sri Lankan President Gotabaya Rajapaksa will deliver an opening speech at 0950hrs the same day.
According to the Government Spokesperson, BIMSTEC is a technical and economic cooperation framework between 7 countries dependent on the Bay of Bengal, namely, Bangladesh, Bhutan, India, Myanmar, Nepal, Sri Lanka, and Thailand. It was first established on June 6, 1997, through the initiative of Thailand who was also host of the 1st BIMSTEC Summit in 2014, to serve Thailand’s “Look West” policy and the “Look East” policy of the South Asian countries, as well as India’s “Act East”.
The 5th BIMSTEC Summit will be held under the theme: “BIMSTEC-Towards a Resilient Region, Prosperous Economies, Healthy Peoples”.
At the 5th BIMSTEC Summit, the Prime Minister will be handed over BIMSTEC chairmanship from Sri Lanka, and deliver a speech. Thailand will chair BIMSTEC for 2 years during 2022-2023. Issues to be put forward during the country’s chairmanship include post-COVID-19 economic recovery, preparation for wide-ranging challenges and crises, and resilience, among others.
รัฐบาลไทย-ข่าวทำเนียบรัฐบาล-นายกฯ ชื่นชมกระแสตอบรับ Thailand Pavilion ใน World Expo 2020 Dubai นำเสนอความเป็นไทยสู่สายตาชาวโลก ผู้เข้าชมวันละกว่า 8 พัน
วันอาทิตย์ที่ 10 ตุลาคม 2564
นายกฯ ชื่นชมกระแสตอบรับ Thailand Pavilion ใน World Expo 2020 Dubai นําเสนอความเป็นไทยสู่สายตาชาวโลก ผู้เข้าชมวันละกว่า 8 พัน
นายกฯ ชื่นชมกระแสตอบรับ Thailand Pavilion ใน World Expo 2020 Dubai นําเสนอความเป็นไทยสู่สายตาชาวโลก ผู้เข้าชมวันละกว่า 8 พัน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีต่อกระแสตอบรับ อาคารแสดงประเทศไทย (Thailand Pavilion) ใน World Expo 2020 Dubai ณ เมืองดูไบ สหรัฐอาหรับเอมิเรตส์ ที่มีผู้เข้าเยี่ยมชมจํานวนมาก เป็นการสะท้อนความนิยมในวัฒนธรรม ความเป็นไทย และนวัตกรรมของไทยที่ไม่แพ้ชาติใดในโลก ซึ่งนายกรัฐมนตรีเชื่อมั่นว่าเมื่อสถานการณ์โควิด – 19 คลี่คลาย ไทยจะเดินหน้าฟื้นฟูทางเศรษฐกิจได้อย่างรวดเร็ว
โฆษกประจําสํานักนายกรัฐมนตรี กล่าวว่า เป็นที่น่าชื่นชมที่ Thailand Pavilion เป็นที่นิยมใน World Expo 2020 Dubai ซึ่งได้เปิดให้เข้าชมตั้งแต่วันที่ 1 ตุลาคม 2564 โดยกระแสตอบรับมีนักท่องเที่ยวสนใจเข้าชมวันละกว่า 8 พันคน และอาหารไทยเป็นที่นิยมจนต้องเข้าคิว มาสคอตที่มีชื่อว่า น้องรักและน้องมะลิ ซึ่งเป็นชื่อมาจากดอกไม้ทั้งสองชนิดก็เป็นที่ชื่นชอบของนักท่องเที่ยวที่มาเยี่ยมชม ในโอกาสนี้นายกรัฐมนตรีได้ขอบคุณผู้มีส่วนร่วมทุกภาคส่วน ทั้งภาครัฐและเอกชนที่ร่วมกันทํางานหนัก กลั่นกรองความคิดจนสร้างเป็นผลงานที่นําเสนอทั้งวัฒนธรรม เอกลักษณ์ความเป็นไทย เชื่อมโยงกับเทคโนโลยี นวัตกรรม และศักยภาพของประเทศไทย ทั้งนี้ เชื่อว่าผลสําเร็จด้านการค้า การลงทุน และการท่องเที่ยวจะเกิดในอนาคตอันใกล้ ทั้งนี้ งาน World Expo 2020 Dubai จะจัดถึงวันที่ 31 มีนาคม 2565
รัฐบาลไทย-ข่าวทำเนียบรัฐบาล-​ผู้ช่วยทูตทหารสหพันธ์สาธารณรัฐไนจีเรียเข้าเยี่ยมคำนับรองปลัดกระทรวงกลาโหม ร่วมหารือความร่วมมือทางทหารระหว่างไทย-ไนจีเรีย
วันอังคารที่ 10 พฤษภาคม 2565
​ผู้ช่วยทูตทหารสหพันธ์สาธารณรัฐไนจีเรียเข้าเยี่ยมคํานับรองปลัดกระทรวงกลาโหม ร่วมหารือความร่วมมือทางทหารระหว่างไทย-ไนจีเรีย
เช้าวันนี้ ๑๐ พฤษภาคม ๒๕๖๕ เวลา ๐๙.๐๐ น. พลอากาศจัตวา Ehimen Aidemoata Ejodame (เอฮีเมห์ เอเดโมอาตา เอโจดาเมห์) ผู้ช่วยทูตทหารสหพันธ์สาธารณรัฐไนจีเรีย ณ กรุงเทพฯ เข้าเยี่ยมคํานับ พลเอก สนิธชนก สังขจันทร์ รองปลัดกระทรวงกลาโหม ผู้แทนปลัดกระทรวงกลาโหม
ณ ห้องพระบารมีปกเกล้า ในศาลาว่าการกลาโหม ในโอกาสเดินทางเยือนประเทศไทยระหว่าง ๙-๑๓ พฤษภาคม ๒๕๖๕
สหพันธ์สาธารณรัฐไนจีเรียในฐานะที่เป็นประเทศที่มีบทบาทสําคัญในเวทีระดับภูมิภาค และระหว่างประเทศโดยเฉพาะในสหภาพแอฟริกา โดยความสัมพันธ์ระหว่างไทยและสหพันธ์สาธารณรัฐไนจีเรียในปี ๒๕๖๕ นี้จะครบรอบ ๖๐ ปี ของการสถาปนาความสัมพันธ์ทางการทูต เนื่องจากมีความสัมพันธ์ทั้งด้านการเมือง การค้า การลงทุน การแลกเปลี่ยนการเยือนของผู้บังคับบัญชาระดับสูง นับเป็นความสัมพันธ์ฉันมิตรที่ใกล้ชิดมาอย่างยาวนาน และมีการพัฒนาความร่วมมือในด้านต่างๆ อย่างต่อเนื่อง
โดยการเข้าเยี่ยมคํานับในครั้งนี้ จึงถือเป็นโอกาสอันดีที่จะได้พบปะทําความรู้จักและสร้างความคุ้นเคยกับผู้แทนทางทหารของต่างประเทศ รวมทั้งจะได้หารือเกี่ยวกับแนวทางในการพัฒนาความสัมพันธ์และความร่วมมือทางทหาร ตลอดจนแลกเปลี่ยนข้อคิดเห็นในประเด็นต่างๆ ที่มีความสนใจร่วมกัน และจะมีส่วนช่วยกระชับความสัมพันธ์ระหว่างทั้งสองประเทศให้แน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-พลเอก ประวิตรฯ เน้นย้ำ กกท. ดำเนินงานติดตามการดำเนินงานเบิกจ่ายงบลงทุนที่เกี่ยวข้องกับการก่อสร้างในโครงการที่สำคัญให้เป็นไปตามกฎหมายและระเบียบอย่างเคร่งครัด
วันพุธที่ 23 กุมภาพันธ์ 2565
พลเอก ประวิตรฯ เน้นย้ํา กกท. ดําเนินงานติดตามการดําเนินงานเบิกจ่ายงบลงทุนที่เกี่ยวข้องกับการก่อสร้างในโครงการที่สําคัญให้เป็นไปตามกฎหมายและระเบียบอย่างเคร่งครัด
พลเอก ประวิตร วงษ์สุวรรณ รองนายกรัฐมนตรี เน้นย้ํา กกท. ดําเนินงานติดตามการดําเนินงานเบิกจ่ายงบลงทุนที่เกี่ยวข้องกับการก่อสร้างในโครงการที่สําคัญให้เป็นไปตามกฎหมายและระเบียบอย่างเคร่งครัด คํานึงให้เกิดประโยชน์สูงสุดแก่ประชาชน
วันนี้ (23 ก.พ.65) เวลา 09.30 น. ณ ห้องประชุมมูลนิธิอนุรักษ์ป่ารอยต่อ พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 2/2565 ผ่านระบบ Video Conference ร่วมกับหน่วยงานที่เกี่ยวข้อง โดยมีนายก้องศักด ยอดมณี ผู้ว่าการการกีฬาแห่งประเทศไทย เข้าร่วมด้วย
โอกาสนี้ รองนายกรัฐมนตรี ได้ติดตามความคืบหน้าการแก้ไขพระราชบัญญัติควบคุมการใช้สารต้องห้ามทางกีฬา พ.ศ. 2555 โดยขอบคุณทุกฝ่ายที่เกี่ยวข้องที่ร่วมกันดําเนินการจนเกิดผลสําเร็จทําให้องค์กรต่อต้านการใช้สารต้องห้ามโลก (World Anti-Doping Agency: WADA) ได้ประกาศทางเว็บไซต์เมื่อวันที่ 3 กุมภาพันธ์ 2565 แจ้งเรื่องการถอดถอนสํานักงานควบคุมการใช้สารต้องห้ามทางการกีฬาของประเทศไทย ออกจากรายชื่อภาคีที่ไม่ปฏิบัติตามกฎ (non-compliant signatories) และได้รับการคืนสถานะในการปฏิบัติตามข้อกําหนดเรียบร้อยแล้ว
พร้อมกันนี้ รองนายกรัฐมนตรี ยังได้รับทราบสรุปผลการแข่งขันกีฬาโอลิมปิกเกมส์ (ฤดูหนาว) ครั้งที่ 24 ณ กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ 2565 ที่ผ่านมาซึ่งประเทศไทยได้ส่งคณะนักกีฬา เจ้าหน้าที่เข้าร่วมการแข่งขันทั้งสิ้น จํานวน 19 คน และนักกีฬาที่มีผลงานโดดเด่น ดังนี้ 1) Karen Chanloung ประเภท Cross-country skiing รายการ Women Individual Sprint Free (1,500 เมตร) ผลงาน อันดับที่ 61 ของการแข่งขันและเป็นอันดับที่ 6 ของเอเชีย สามารถทําเวลาได้ 3.36.00 นาที ซึ่งห่างจากอันดับที่ 1 เป็นเวลา 1.44.70 นาที 2) Mark chanloung ประเภท Cross-country skiing รายการ Men Individual Sprint Free (1,500 เมตร) ผลงาน อันดับที่ 51 ของการแข่งขันและเป็นอันดับที่ 3 ของเอเชีย โดยสามารถทําเวลาได้ 3.02.12 นาที ซึ่งห่างจากอันดับที่ 1 เป็นเวลา 1.27.40 นาที และ 3) Nicola zanon ประเภท Alpine skiing รายการ Men Giant Slalom ผลงาน อันดับที่ 38 ของการแข่งขันและเป็นอันดับที่ 4 ของเอเชีย โดยสามารถทําเวลาได้ เวลา 2.38.36 นาที ซึ่งห่างจากอันดับที่ 1 เป็นเวลา 29.01 วินาที
โดย รองนายกรัฐมนตรี ขอบคุณคณะนักกีฬาและเจ้าหน้าที่ทุกฝ่ายที่เกี่ยวข้องที่ร่วมกันดําเนินการทําผลงานออกมาเป็นที่ประจักษ์สร้างชื่อเสียงให้กับประเทศไทยแม้ไม่ได้อยู่ในอันดับที่หนึ่งก็ตามเนื่องจากข้อจํากัดของสภาพภูมิประเทศและอากาศของไทยที่ไม่ได้มีหิมะแต่ก็สร้างผลงานออกมาอยู่ในระดับที่น่าพอใจซึ่งการแข่งขันบางรายการอยู่ถึงอันดับที่ 4 ของเอเชียอีกด้วย
ในตอนท้าย รองนายกรัฐมนตรี ได้เน้นย้ําให้ กกท. ดําเนินงานติดตามการดําเนินงานเบิกจ่ายงบลงทุนที่เกี่ยวข้องกับการก่อสร้างในโครงการที่สําคัญให้เป็นไปตามกฎหมายและระเบียบอย่างเคร่งครัด รวมทั้งให้ดําเนินการจัดจ้างการดําเนินงานของสถานีโทรทัศน์เพื่อการท่องเที่ยวและกีฬา (T Sports 7 ) และบริหารสถานีโทรทัศน์ให้เกิดประโยชน์สูงสุดแก่ประชาชน พร้อมให้นําข้อสังเกตของคณะกรรมการฯ ไปประกอบการพิจารณาและเป็นแนวทางในการดําเนินงานให้เป็นไปตามเป้าหมายต่อไป
-----------------
รัฐบาลไทย-ข่าวทำเนียบรัฐบาล-ครม.เห็นชอบเลื่อนไทยเป็นเจ้าภาพจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 จากปี 2565 เป็นปี 2566
วันอังคารที่ 1 กุมภาพันธ์ 2565
ครม.เห็นชอบเลื่อนไทยเป็นเจ้าภาพจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 จากปี 2565 เป็นปี 2566
ครม.เห็นชอบเลื่อนไทยเป็นเจ้าภาพจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 จากปี 2565 เป็นปี 2566
วันที่ 1 กุมภาพันธ์ 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบการทบทวนมติครม.เมื่อวันที่ 11 พฤษภาคม 2564 เรื่อง การเลื่อนเป็นเจ้าภาพจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 ปี 2021 จากเดิม เห็นชอบการเลื่อนเป็นเจ้าภาพจัดการแข่งขันในปี 2564 เป็นปี2565 ให้เลื่อนไปเป็นปี 2566 ระหว่างวันที่ 17-26 พฤศจิกายน 2566 โดยกระทรวงการท่องเที่ยวและกีฬาระบุว่า การขอเลื่อนครั้งนี้มาจากการพิจารณาถึงความพร้อมของประเทศไทยในสถานการณ์การแพร่ระบาดของโรคติดเชื้อไวรัสโคโรนา 2019(โควิด-19) ซึ่งจะมีข้อจํากัดและเงื่อนไขตามมาตรการต่างๆภายใต้วิถีปกติใหม่(New Normal) ที่เป็นอุปสรรคต่อการมีส่วนร่วมของประชาชน และมีความเสี่ยงต่อการแพร่ระบาดของโควิด-19
นอกจากนี้ในปี 2565 จะมีรายการแข่งขันเกิดขึ้นเป็นจํานวนมาก เช่น การแข่งขันโอลิมปิกเกมส์ฤดูหนาว ครั้งที่ 28 ณ กรุงปักกิ่ง ประเทศจีน ระหว่างวันที่ 4-20 กุมภาพันธ์ 2565 การแข่งขันเดอะเวิลด์เกมส์ 2020 ณ เมืองเบอร์มิงแฮม สหรัฐอเมริกา ระหว่างวันที่ 7-17 กรกฎาคม 2565 ซึ่งอาจไม่เกิดประโยชน์สูงสุดในการพัฒนานักกีฬาไทย เนื่องจากนักกีฬาที่มีศักยภาพสูงจากชาติอื่นอาจเลือกเข้าร่วมแข่งขันในรายการที่มีความสําคัญมากกว่า
---------------------
รัฐบาลไทย-ข่าวทำเนียบรัฐบาล-กรมทางหลวง ดำเนินการคืนค่าปรับ 10 เท่า ผู้ที่ใช้งานระบบ M-FLOW ทุกราย และชะลอการปรับเงิน
วันพฤหัสบดีที่ 24 กุมภาพันธ์ 2565
กรมทางหลวง ดําเนินการคืนค่าปรับ 10 เท่า ผู้ที่ใช้งานระบบ M-FLOW ทุกราย และชะลอการปรับเงิน
ตั้งแต่วันที่ 24 ก.พ. 65 - 31 มี.ค. 65
นายศักดิ์สยาม ชิดชอบ รัฐมนตรีว่าการกระทรวงคมนาคม รับทราบปัญหาผลกระทบที่เกิดขึ้นกับประชาชน ที่ต้องเสียเงินค่าปรับ 10 เท่า กรณีที่จ่ายเงินค่าผ่านทางเกิน 2 วัน ในการใช้ช่องทาง ระบบ M-FLOW ที่ด่านธัญบุรี และด่านทับช้าง บนมอเตอร์เวย์หมายเลข 9 วงแหวนรอบนอกด้านตะวันออก (บางปะอิน - บางพลี) ตั้งแต่วันที่ 15 กุมภาพันธ์ 2565 จึงได้สั่งการให้กรมทางหลวงดําเนินการ ดังนี้
1. ให้กรมทางหลวง ชะลอการเรียกเก็บเงินค่าปรับ 10 เท่า สําหรับผู้ที่ไม่ได้สมัครเข้าเป็นสมาชิกใช้งานระบบ
M-FLOW ที่ชําระค่าธรรมเนียมผ่านทางหลังจากที่เข้ามาใช้งานในระยะเวลา 1 สัปดาห์ ทั้งนี้
เริ่มตั้งแต่วันที่ 24 กุมภาพันธ์ 2565 จนถึง 31 มีนาคม 2565
2. สําหรับผู้ที่ชําระค่าธรรมเนียมผ่านทาง และถูกปรับไปก่อนหน้านี้ ให้กรมทางหลวงคืนเงินค่าปรับให้ทุกราย
3. ให้กรมทางหลวงแก้ไขปัญหาที่เกิดขึ้น ที่ส่งผลกระทบเกิดความเดือดร้อน และความไม่สะดวก กับประชาชนผู้ใช้ทาง และประชาสัมพันธ์ให้เกิดการรับรู้การใช้งานระบบ M-FLOW มากขึ้นในทุกช่องทาง
กรมทางหลวง กระทรวงคมนาคม ขอเชิญชวนให้ผู้ใช้ทางสมัครลงทะเบียนเป็นสมาชิกระบบ M-FLOW ผ่านทาง Line OA โดยเพิ่มเพื่อนในไลน์ @mflowthai แล้วกดเลือกช่องสมัครเป็นสมาชิก โดยจ่ายเงินผ่านบัตรเครดิต ซึ่งวิธีนี้สามารถสมัครได้อย่างสะดวกรวดเร็ว ใช้เวลาไม่เกิน 2 นาที เท่านั้น ไม่มีเอกสารที่ยุ่งยาก และสมาชิกจะได้รับทราบข้อมูลข่าวสาร ส่วนลด และโปรโมชันต่าง ๆ ผ่านทาง Line OA นี้ หากสงสัยหรือต้องการสอบถามข้อมูลเพิ่มเติมได้ที่ Call Center โทร. 1586 กด 1
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ยกย่องเป็นผลงานร่วมกันของคนไทย หลังยอดฉีดวัคซีนไทยทั่วประเทศทะลุ 100 ล้านโดส เข็ม 3 กว่า 5 ล้านโดสพร้อมเดินหน้าฉีดวัคซีนต่อเนื่อง มั่นใจประเทศไทยต้องชนะ
วันจันทร์ที่ 20 ธันวาคม 2564
โฆษกรัฐบาลเผย “นายกฯ” ยกย่องเป็นผลงานร่วมกันของคนไทย หลังยอดฉีดวัคซีนไทยทั่วประเทศทะลุ 100 ล้านโดส เข็ม 3 กว่า 5 ล้านโดสพร้อมเดินหน้าฉีดวัคซีนต่อเนื่อง มั่นใจประเทศไทยต้องชนะ
โฆษกรัฐบาลเผย “นายกฯ” ยกย่องเป็นผลงานร่วมกันของคนไทย หลังยอดฉีดวัคซีนไทยทั่วประเทศทะลุ 100 ล้านโดส เข็ม 3 กว่า 5 ล้านโดสพร้อมเดินหน้าฉีดวัคซีนต่อเนื่อง มั่นใจประเทศไทยต้องชนะ
นายธนกร วังบุญคงชนะ โฆษกประจําสํานักนายกรัฐมนตรี เผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจยอดการฉีดวัคซีนโควิด-19 แก่ประชาชนบรรลุเป้าหมายที่ตั้งไว้ 100 ล้านโดสภายในปีนี้ โดยปัจจุบัน ไทยสามารถฉีดวัคซีนสะสมอยู่ที่ 100,054,961 โดส ครอบคลุมประชากรกลุ่มเป้าหมาย โดยประชาชนทั่วประเทศได้รับการฉีดวัคซีนโควิด-19 เข็มที่ 1 แล้วจํานวน 50,573,308 คน คิดเป็น 70.21% เข็มที่ 2 จํานวน 44,393,213 คน คิดเป็น 61.63% เข็มที่ 3 จํานวน หรือ Booster Dose จํานวน 5,020,704 คน คิดเป็น 6.97% นับได้ว่า ไทยมีความก้าวหน้าเป็นอย่างมากและการเตรียมพร้อมด้านวัคซีนที่เท่าทันกับสถานการณ์ โดยเฉพาะการระบาดระลอกใหม่ สายพันธุ์ “โอมิครอน” ส่งผลให้ช่วยลดอัตราการระบาด การติดเชื้อ อาการป่วยหนัก และลดอัตราการเสียชีวิตได้ และสถานการณ์การติดเชื้อภายในประเทศก็มีแนวโน้มที่ดีขึ้น
โฆษกประจําสํานักนายกรัฐมนตรี เปิดเผยเพิ่มเติมว่า นายกรัฐมนตรีขอบคุณทุกภาคส่วน โดยถือเป็นความสําเร็จของทุกคนในประเทศที่ให้ความไว้วางใจรัฐบาล และ ร่วมกันรักษาความมั่นคงด้านสาธารณสุขและสุขภาพ และต้องขอขอบคุณ บุคลากรทางการแพทย์และสาธารณสุขและทุกฝ่ายที่มีส่วนเกี่ยวข้องที่เสียสละ และปฏิบัติหน้าที่ด้วยความอดทน และอุทิศตนต่อสังคม โดยที่ผ่านมา ประเทศไทย มีผู้ติดเชื้อเพิ่มต่ํากว่า 10,000 ราย เป็นวันที่ 63 ติดต่อกัน เสียชีวิตต่ํากว่า 100 ราย เป็นวันที่ 67 ติดต่อกันอีกด้วย ทั้งนี้ นายกรัฐมนตรียังกําชับให้เดินหน้าฉีดวัคซีนให้ทุกกลุ่ม ทุกสัญชาติ อย่างต่อเนื่อง รวมทั้งเชิญชวนผู้ที่ครบกําหนด เข้ารับการฉีดวัคซีนเข็มกระตุ้น เพื่อคนไทยปลอดภัย ประเทศไทยแข็งแรง
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม สั่งการกรมทางหลวงชนบทติดตามสถานการณ์อุทกภัยอย่างใกล้ชิด
วันพฤหัสบดีที่ 26 พฤษภาคม 2565
รัฐมนตรีว่าการกระทรวงคมนาคม สั่งการกรมทางหลวงชนบทติดตามสถานการณ์อุทกภัยอย่างใกล้ชิด
พร้อมเตรียมรับมือเพื่อช่วยเหลือประชาชนทั่วทุกภูมิภาค
กรมทางหลวงชนบท (ทช.) กระทรวงคมนาคม เปิดเผยว่า จากข้อมูลของกรมอุตุนิยมวิทยารายงานว่า ประเทศไทยเริ่มเข้าสู่ฤดูฝนทําให้มีฝนตกชุกและต่อเนื่องครอบคลุมพื้นที่ส่วนใหญ่ของประเทศ ทช. จึงได้ทบทวนแนวทางการเตรียมความพร้อมรับสถานการณ์อุทกภัยตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เพื่อให้หน่วยงานในส่วนภูมิภาค ประกอบด้วย สํานักงานทางหลวงชนบท แขวงทางหลวงชนบท และหมวดบํารุงทางหลวงชนบท ปฏิบัติงานเป็นไปในทิศทางเดียวกัน เพื่อช่วยเหลือประชาชนให้ทันท่วงที โดยการเตรียมความพร้อมรับมือแบ่งเป็น 3 ระยะ ดังนี้
1. ก่อนเกิดเหตุ
- ดําเนินการทําความสะอาดช่องทางระบายน้ํา ตัดหญ้า กําจัดวัชพืชที่ขวางทางระบายน้ําท่อลอด และสะพาน
- เตรียมความพร้อมด้านบุคลากร เครื่องมือ เครื่องจักร วัสดุอุปกรณ์ สะพานเบลีย์ สนับสนุนยานพาหนะ อุปกรณ์การขนส่ง พร้อมสนับสนุนการอพยพเคลื่อนย้ายประชาชนออกจากพื้นที่ประสบภัยหรือพื้นที่เสี่ยงต่อการเกิดเหตุอุทกภัยเพื่อให้ประชาชนมีความปลอดภัย
- เตรียมป้ายเตือน ป้ายแนะนําเส้นทาง หลักนําทาง (กําหนดช่องจราจร) เพื่ออํานวยความสะดวกให้แก่ประชาชน กรณีมีน้ําท่วมสูง ถนนขาด/สะพานขาด ไม่สามารถสัญจรไปมาได้
- ตัดแต่งกิ่งไม้ในเขตทางหลวงชนบท เพื่อป้องกันกิ่งไม้ตกหล่น หักโค่น เมื่อเกิดพายุ หรือลมพัดรุนแรง
- ตรวจสอบข้อมูลสายทางที่อยู่ในพื้นที่เสี่ยงกรณีดินถล่มบริเวณไหล่เขาและสายทางที่มีความเสี่ยงต่อการเกิดอุทกภัย โดยให้หน่วยงานในสังกัดจัดชุดลาดตระเวนสํารวจพื้นที่เสี่ยงและเข้าดําเนินการแก้ไขอย่างรวดเร็ว เมื่อเกิดเหตุการณ์
2. ขณะเกิดเหตุ
- บริหารจัดการเส้นทางและอํานวยความสะดวกให้ประชาชน กรณีเส้นทางผ่านไม่ได้ให้จัดหาทางเลี่ยงพร้อมทั้งประสานกับหน่วยงานของจังหวัดในการช่วยเหลือประชาชนในพื้นที่ทันที เมื่อได้รับการร้องขอ
- กรณีถนน สะพานขาด ให้เร่งดําเนินการซ่อมแซมเบื้องต้นให้ประชาชนสามารถใช้เส้นทางสัญจรไปมาได้ชั่วคราว เช่น วางสะพานเบลีย์ถมดินคอสะพาน
- กรณีต้นไม้หักโค่น ปิดทับ กีดขวางเส้นทาง ให้รีบนําเครื่องมือเครื่องจักรเข้าดําเนินการทันทีเพื่อให้ประชาชนสามารถสัญจรผ่านได้
- ให้หน่วยงานในพื้นที่ประสานกับหน่วยงานราชการต่าง ๆ รวมถึงหน่วยงานทหารในพื้นที่ เพื่อบูรณาการความร่วมมือในการช่วยเหลือประชาชน ตลอดจนรายงานข้อมูลสายทางที่ประสบอุทกภัยให้ผู้บริหารได้รับทราบจนกว่าจะเข้าสู่ภาวะปกติ
3. หลังน้ําลด
- หลังจากเข้าสู่ภาวะปกติ หากตรวจพบสายทางที่เกิดความเสียหายรุนแรง ให้ดําเนินการซ่อมแซมเบื้องต้น เพื่อให้ประชาชนสามารถสัญจรไปมาได้ภายใน 7 วัน และเข้าดําเนินการสํารวจ ออกแบบประมาณราคา พร้อมภาพถ่ายสภาพความเสียหายหลังน้ําลด เพื่อขอสนับสนุนงบประมาณในการฟื้นฟูต่อไป
อย่างไรก็ตาม ทช. จะติดตามสถานการณ์อุทกภัยอย่างใกล้ชิด เพื่อที่จะให้ความช่วยเหลือประชาชนในพื้นที่ได้ทันท่วงที รวมถึงขอความร่วมมือประชาชนโปรดระมัดระวังในการใช้รถใช้ถนนเป็นพิเศษและสังเกตป้ายจราจรเตือน โดยประชาชนสามารถแจ้งเหตุอุทกภัยบนถนนทางหลวงชนบทได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-เร่งกระจายผลผลิตลำไยช่วยเกษตรกร
วันอังคารที่ 31 สิงหาคม 2564
เร่งกระจายผลผลิตลําไยช่วยเกษตรกร
วันอังคารที่ 31 สิงหาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเร่งบรรเทาความเดือดร้อนแก่เกษตรกรชาวสวนลําไย โดยจัดหาตลาดในประเทศทั้งการรับซื้อผลผลิตผ่านข้อตกลงระหว่างกลุ่มเกษตรกรกับห้างค้าส่ง-ค้าปลีก ตลาดกลาง โรงงานแปรรูป และกระจายสู่ตลาดทั่วประเทศรวมกว่า 80,000 ตัน สนับสนุนค่าบริหารจัดการเพื่อรวบรวมและกระจายผลผลิตในอัตรา 3 บาท/กก. รับซื้อผลผลิตรูดร่วงจากเกษตรกรเพื่อนําไปแปรรูป สนับสนุนค่าบริหารจัดการผลักดันส่งออก 5 บาท/กก. และร่วมกับบริษัทไปรษณีย์ไทยจําหน่ายผ่านช่องทางออนไลน์ โดยสนับสนุนค่าขนส่งและบรรจุภัณฑ์ ซึ่งเกษตรกรสามารถติดต่อเข้าร่วมได้ที่สํานักงานพาณิชย์จังหวัด นอกจากนี้ ยังได้เปิดตลาดส่งออกไปยัง 12 เมืองใหญ่ของจีน และ 4 รัฐของอินเดียอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมสอบสวนคดีพิเศษ เผย ชุดพาลีปราบยาโชว์ผลงานจับนักค้ายาเสพติดร่วมกันฟอกเงิน 5 ราย ยึดทรัพย์ได้กว่า 500 ล้านบาท หลังพบพิรุธเงินเข้าออกบัญชีผิดปกติ
วันจันทร์ที่ 19 กรกฎาคม 2564
กระทรวงยุติธรรม โดยกรมสอบสวนคดีพิเศษ เผย ชุดพาลีปราบยาโชว์ผลงานจับนักค้ายาเสพติดร่วมกันฟอกเงิน 5 ราย ยึดทรัพย์ได้กว่า 500 ล้านบาท หลังพบพิรุธเงินเข้าออกบัญชีผิดปกติ
กระทรวงยุติธรรม โดยกรมสอบสวนคดีพิเศษ เผย ชุดพาลีปราบยาโชว์ผลงานจับนักค้ายาเสพติดร่วมกันฟอกเงิน 5 ราย ยึดทรัพย์ได้กว่า 500 ล้านบาท หลังพบพิรุธเงินเข้าออกบัญชีผิดปกติ เตรียมขยายผลเครือข่ายนําตัวมาดําเนินคดี
จากกรณี ปฏิบัติการพาลีปราบยา ยึดทรัพย์เครือข่ายยาเสพติด เครือข่ายนางสาวดอกไม้ (นามสมมติ) ซึ่งเดือนสิงหาคม 2563 เจ้าหน้าที่ได้ทําการตรวจค้นเป้าหมาย 5 จุด พร้อมยึดอายัดทรัพย์สินหลายรวมมูลค่ากว่า 500 ล้านบาท ก่อนจะขยายผลเส้นทางการเงินพบว่า มีนาย ด. (นามสมมติ) และนาย น. ร่วมกันสมคบกันกระทําความผิดเกี่ยวกับยาเสพติดและสมคบกันฟอกเงิน โดยพบผู้เกี่ยวข้องกับเครือข่ายนี้อีก 5 ราย เจ้าหน้าที่จึงขอศาลออกหมายจับผู้ต้องหาทั้งสิ้น 7 ราย นั้น
พ.ต.ท.กรวัชร์ ปานประภากร อธิบดีกรมสอบสวนคดีพิเศษ เปิดเผยว่า วันที่ 15 ก.ค. 2564 ที่ผ่านมา ได้มอบหมายให้นายวรพจน์ ไม้หอม รองผู้อํานวยการกองปฏิบัติการคดีพิเศษภาค พร้อมคณะพนักงานสอบสวนคดีพิเศษ ดําเนินการจับกุมผู้ต้องหา 5 ราย ในความผิดฐานสมคบและร่วมกันฟอกเงิน ตามพระราชบัญญัติป้องกันและปราบปรามการฟอกเงิน พ.ศ. 2542 และสนับสนุน หรือช่วยเหลือผู้กระทําความผิดฐานสมคบกันกระทําความผิดเกี่ยวกับยาเสพติด และร่วมกันหรือสมคบกันฟอกเงิน อันเป็นความผิดตามพระราชบัญญัติมาตรการในการปราบปรามผู้กระทําความผิดเกี่ยวกับยาเสพติด พ.ศ. 2542
จากนั้นเจ้าหน้าที่นําตัวผู้ต้องหาและทนายความ รวม 7 ราย ตรวจคัดกรองหาเชื้อโควิด-19 และสารเสพติดจากเส้นผมและปัสสาวะ ซึ่งผลปรากฏไม่พบเชื้อแต่อย่างใด ก่อนพนักงานสอบสวนจะดําเนินการแจ้งข้อกล่าวหาพร้อมสอบคําให้การผู้ต้องหา โดยแยกห้องสอบสวนผู้ต้องหาคนละ 1 ห้อง ตามมาตรการป้องกันการแพร่ระบาดของเชื้อโควิด-19 ซึ่งในขั้นตอนการพิมพ์ลายนิ้วมือผู้ต้องหาได้จัดให้เจ้าหน้าที่สวมชุดป้องกันการแพร่ระบาด (PPE) เพื่อความปลอดภัยในการปฏิบัติงาน จากนั้นพนักงานสอบสวนคดีพิเศษได้ขอฝากขังผู้ต้องหาทั้งหมดต่อศาล ซึ่งศาลอนุญาตให้ประกันตัวผู้ต้องหาจํานวน 3 ราย รายที่ 2 ที่ 4 ที่ 5 และไม่อนุญาตให้ประกัน 2 รายเนื่องจากมียอดเงินเข้าบัญชีจํานวนผิดวิสัยของบุคคลทั่วไป เกรงว่าจะหลบหนีหรือไม่ยุ่งเหยิงกับพยานหลักฐาน จึงนําตัวส่งเรือนจําพิเศษกรุงเทพทันที
พ.ต.ท.กรวัชร์ เปิดเผยอีกว่า นายสมศักดิ์ เทพสุทิน รัฐมนตรีว่าการกระทรวงยุติธรรม ได้กําชับให้ กรมสอบสวนคดีพิเศษ ขยายผลเส้นทางการเงินเครือข่ายผู้ค้ายาเสพติด นายทุน และผู้บงการอยู่เบื้องหลังทั้งหมด เพื่อตัดวงจรการเงินด้วยการยึดทรัพย์ตามนโยบายของรัฐบาล โดยหลังจากนี้พนักงานสอบสวนคดีพิเศษ จะดําเนินการสอบสวนหาพยานหลักฐาน เพื่อดําเนินคดีกับเครือข่ายนี้ต่อไป
รัฐบาลไทย-ข่าวทำเนียบรัฐบาล- รองปลัด กษ. เรียกประชุมหน่วยงานที่เกี่ยวข้อง พิจารณาวาระการประชุมคณะกรรมการพัฒนาเกษตรอินทรีย์แห่งชาติ
วันพุธที่ 3 พฤศจิกายน 2564
รองปลัด กษ. เรียกประชุมหน่วยงานที่เกี่ยวข้อง พิจารณาวาระการประชุมคณะกรรมการพัฒนาเกษตรอินทรีย์แห่งชาติ
รองปลัด กษ. เรียกประชุมหน่วยงานที่เกี่ยวข้อง พิจารณาวาระการประชุมคณะกรรมการพัฒนาเกษตรอินทรีย์แห่งชาติ
นายประยูร อินสกุล รองปลัดกระทรวงเกษตรและสหกรณ์ เป็นประธานการประชุมฝ่ายเลขานุการคณะกรรมการพัฒนาเกษตรอินทรีย์แห่งชาติ ผ่านระบบ Video Conference (Zoom Meeting) จากห้องประชุมกระทรวงเกษตรและสหกรณ์ โดยที่ประชุมได้มีการพิจารณาเตรียมการประชุมคณะกรรมการพัฒนาเกษตรอินทรีย์แห่งชาติ ที่มีรองนายกรัฐมนตรี (นายจุรินทร์ ลักษณวิศิษฏ์) เป็นประธาน โดยกระทรวงเกษตรฯ ในฐานะฝ่ายเลขานุการฯ ได้จัดเตรียมข้อมูลในส่วนของผลการดําเนินงานการขับเคลื่อนการพัฒนาเกษตรอินทรีย์ พ.ศ. 2564 แผนงาน/โครงการ การขับเคลื่อนการพัฒนาเกษตรอินทรีย์ พ.ศ. 2565 และสถานการณ์การผลิต การตลาด และแนวโน้มของเกษตรอินทรีย์ รวมถึงการจัดทําร่างแผนปฏิบัติการด้านเกษตรอินทรีย์ พ.ศ. 2566 – 2570 เพื่อเป็นกรอบในการดําเนินงานให้กับหน่วยงานที่เกี่ยวข้องในการจัดทําแผนงาน/โครงการเพื่อขับเคลื่อนการพัฒนาเกษตรอินทรีย์ของประเทศอย่างต่อเนื่อง
สําหรับข้อมูลพื้นที่เกษตรอินทรีย์และจํานวนเกษตรกรที่ทําเกษตรอินทรีย์ของไทย ได้มอบหมายสํานักงานเศรษฐกิจการเกษตร รวบรวมผลการดําเนินงาน โดยข้อมูลล่าสุดในปี 2563 มีพื้นที่เกษตรอินทรีย์ 523,162.83 ไร่ มีเกษตรกรที่ทําเกษตรอินทรีย์ 53,315 ราย อย่างไรก็ตาม ได้มอบหมายให้หน่วยงานที่เกี่ยวข้อง ตรวจสอบความถูกต้องของข้อมูลดังกล่าวอีกครั้ง เพื่อนําเสนอในที่ประชุมคณะกรรมการพัฒนาเกษตรอินทรีย์แห่งชาติต่อไป
นอกจากนี้ ที่ประชุมได้รับทราบความก้าวหน้าในการแต่งตั้งคณะอนุกรรมการขับเคลื่อนการพัฒนาเกษตรอินทรีย์แห่งชาติ ที่มีปลัดกระทรวงเกษตรและสหกรณ์ เป็นประธานอนุกรรมการ โดยขณะนี้อยู่ระหว่างเสนอประธานอนุกรรมการลงนามแต่งตั้งผู้แทนเกษตรกร ผู้แทนภาคเอกชน และผู้ทรงคุณวุฒิ เข้าร่วมเป็นอนุกรรมการดังกล่าว
รัฐบาลไทย-ข่าวทำเนียบรัฐบาล-กระทรวงแรงงาน ส่ง แรงงานไทยเดินทางทำงานภาคเกษตรรัฐอิสราเอลปีนี้ รวมแล้วเกือบ 6 พันคน
วันจันทร์ที่ 30 สิงหาคม 2564
กระทรวงแรงงาน ส่ง แรงงานไทยเดินทางทํางานภาคเกษตรรัฐอิสราเอลปีนี้ รวมแล้วเกือบ 6 พันคน
นายกย้ําจัดส่งแรงไทยทํางานภาคเกษตร ภายใต้โครงการ “ความร่วมมือไทย - อิสราเอล เพื่อการจัดหางาน (Thailand-Israel Cooperation on the Placement of Workers :TIC) ต้องคํานึงถึงความปลอดภัยแรงงานไทยเป็นอันดับแรก
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า วันนี้ (30 สิงหาคม 2564) กระทรวงแรงงานมีกําหนดส่งแรงงานไทย จํานวน 197 คน เดินทางไปทํางานในภาคเกษตรภายใต้โครงการ “ความร่วมมือไทย - อิสราเอล เพื่อการจัดหางาน (Thailand-Israel Cooperation on the Placement of Workers :TIC) ณ สนามบินสุวรรณภูมิ อําเภอเมือง จังหวัดสมุทรปราการ โดยปีงบประมาณนี้มีการจัดส่งไปแล้วจํานวน 5,582 คน ไม่นับรวมที่เดินทางวันนี้อีก 197 คน รวมทั้งสิ้น 5,779 คน ซึ่งปีนี้กระทรวงแรงงานจัดส่งได้มากกว่าโควตาเดิมที่กําหนดให้จัดส่งปีละ 5,000 คน ทั้งนี้นายจ้างอิสราเอลยังมีความต้องการจ้างแรงงานไทยเข้าไปทํางานเพิ่มอีก 1,000 คน
“นายกรัฐมนตรี พลเอกประยุทธ์ จันทร์โอชา และรองนายกรัฐมนตรี พลเอกประวิตร วงษ์สุวรรณ ซึ่งกํากับดูแลกระทรวงแรงงานให้ความสําคัญกับการส่งเสริมแรงงานไทย
ให้เดินทางไปทํางานต่างประเทศ เพราะสามารถนํารายได้และประสบการณ์กลับมาพัฒนาประเทศ เป็นฮีโร่ในวิกฤติการแพร่ระบาดโรคโควิด ซึ่งท่านได้กําชับกระทรวงแรงงานให้ความสําคัญเรื่อง
ความปลอดภัยของแรงงานไทยเป็นอันดับแรก มิให้จัดส่งแรงงานไทยไปทํางานในพื้นที่เสี่ยงที่จะเกิดการสู้รบ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ในวันนี้มีแรงงานไทยที่จะเดินทางไปทํางานภาคเกษตรในรัฐอิสราเอล จํานวน 197 คน โดยแรงงานเหล่านี้จะเดินทางด้วยเที่ยวบินของสายการบิน El Al Israel Airlines เที่ยวบินที่ LY 088 ออกเดินทางจากท่าอากาศยานสุวรรณภูมิ ประเทศไทยเวลา 19.05 น. และมีกําหนดถึงปลายทางกรุงเทลอาวีฟ เวลา 02.10 น. ตามเวลาท้องถิ่น โดยจะต้องเข้ารับการกักกันเป็นระยะเวลา 2 สัปดาห์ เมื่อครบกําหนดแรงงานจะต้องตรวจหาเชื้อไวรัสโควิด-19 อีกครั้ง โดยฝ่ายอิสราเอลจะรับผิดชอบค่าใช้จ่ายในการจัดส่งแรงงานจากสถานกักกันให้กับนายจ้าง และจะได้รับวัคซีนไฟเซอร์ตามมาตรการรัฐอิสราเอลด้วย
“สําหรับโครงการ “ความร่วมมือไทย – อิสราเอลเพื่อการจัดหางาน” (Thailand-Israel Cooperation on the Placement of Workers : TIC) มีระยะเวลาการจ้างงานครั้งแรก 2 ปีและสามารถทํางานได้ไม่เกิน 5 ปี 3 เดือน ขึ้นอยู่กับการต่ออายุใบอนุญาตการจ้างแรงงานต่างชาติของนายจ้างและวีซ่าการทํางานตามกฎหมายรัฐอิสราเอล โดยแรงงานไทยจะได้รับเงินเดือนขั้นต่ําก่อนหักภาษีเดือนละ 5,300 เชคเกลอิสราเอล หรือประมาณ 54,590 บาท (ขึ้นอยู่กับอัตราแลกเปลี่ยนในขณะนั้น)
ทั้งนี้ ผู้สนใจไปทํางานต่างประเทศสามารถติดตามข่าวสารการประกาศรับสมัครได้ที่เว็บไซต์ www.doe.go.th/overseas และสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด หรือสํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-พม. จับมือเครือเจริญโภคภัณฑ์ และพันธมิตรมอบอาหาร โครงการ "ครัวปันอิ่ม" ช่วยผู้อยู่อาศัยในเคหะชุมชนดินแดง กทม. เดือดร้อนจากที่โควิด-19
วันอังคารที่ 17 สิงหาคม 2564
พม. จับมือเครือเจริญโภคภัณฑ์ และพันธมิตรมอบอาหาร โครงการ "ครัวปันอิ่ม" ช่วยผู้อยู่อาศัยในเคหะชุมชนดินแดง กทม. เดือดร้อนจากที่โควิด-19
พม. จับมือเครือเจริญโภคภัณฑ์ และพันธมิตรมอบอาหาร โครงการ "ครัวปันอิ่ม" ช่วยผู้อยู่อาศัยในเคหะชุมชนดินแดง กทม. เดือดร้อนจากที่โควิด-19
เมื่อวันที่ 16 ส.ค. 64 เวลา 11.00 น. ณ บริเวณลานกีฬาอาคารแฟลต 51-53 เคหะชุมชนดินแดง 2 เขตดินแดง กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีรับมอบอาหาร โครงการ "ครัวปันอิ่ม" จํานวน 50,000 กล่อง เพื่อนําไปแจกจ่ายช่วยเหลือผู้อยู่อาศัยในเคหะชุมชนดินแดง กรุงเทพฯ ที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระหว่างวันที่ 16 สิงหาคม ถึงวันที่4 ตุลาคม 2564 ภายใต้ความร่วมมือระหว่างกระทรวง พม. โดยการเคหะแห่งชาติ (กคช.) เครือเจริญโภคภัณฑ์ มูลนิธิสืบนาคะเสถียร สมาคมสื่อมวลชนเกษตรแห่งประเทศไทย เกษตรก้าวไกล เกษตรทํากิน มติชน และพันธมิตร
นายจุติกล่าวว่า วันนี้เป็นวันที่ดีมาก มีภาคเอกชน ภาคประชาชน และองค์กรต่างๆ รวมถึงการเคหะแห่งชาติ ได้เข้ามาช่วยกันทําหน้าที่ตรงนี้และสิ่งที่สําคัญคือรัฐบาลไม่สามารถทํางานสําเร็จได้ หากประชาชนไม่ร่วมใจกัน ซึ่งทุกคนจะเห็นว่าการป้องกันการแพร่ระบาดโควิด-19 รอบแรก เราสามารถทําได้ดีมาก ประชาชนร่วมมือกัน โดยไม่ประมาท ทุกคนมีความห่วงใยกัน ช่วยกันแบบนี้ประเทศไทยจะเข้มแข็ง สําหรับโครงการ "ครัวปันอิ่ม" เราแก้ไขปัญหาให้ประชาชน ช่วยเหลือให้ประชาชนมีอาหารทาน โดยกระทรวง พม. พยายามเข้าไปทุกชุมชนที่มีปัญหา และเรายืนยันว่าน้ําใจนั้นสําคัญไม่แพ้อาหารกล่อง อย่างไรก็ตาม หากเรามีความช่วยเหลือให้กัน นับเป็นสิ่งที่ดีที่สุด
นายจุติกล่าวต่อไปว่า หากประชาชนเกิดปัญหาหรือต้องการความช่วยเหลือ สามารถ โทร. 1111 สํานักนายกรัฐมนตรี หรือ โทร. 1300ศูนย์ช่วยเหลือสังคมของกระทรวง พม. ซึ่งตนเชื่อว่าความช่วยเหลือจะมาถึงท่านโดยเร็ว ด้านการเคหะแห่งชาติทํางานไม่ได้หยุดเพื่อลูกบ้านหลายแสนครัวเรือน เราออกไปทํางานไม่มีวันหยุดเสาร์-อาทิตย์ เพื่อช่วยบรรเทาความลําบากของลูกบ้าน
นายสุเมธ ภิญโญสนิท ประธานคณะผู้บริหาร กลุ่มธุรกิจพืชครบวงจร (ข้าวโพด) เครือเจริญโภคภัณฑ์กล่าวเพิ่มเติมว่า เรามีความปรารถนาอย่างยิ่งที่จะร่วมมือกับภาครัฐ ซึ่งวันนี้รัฐมนตรีว่าการกระทรวง พม. และพันธมิตรอีกหลายองค์กร ได้เข้ามาร่วมแรงกันช่วยเหลือเรื่องอาหาร สําหรับโครงการ "ครัวปันอิ่ม" จํานวน 2 ล้านกล่อง ที่ต้องนําไปแจกจ่ายภายใน 60 วัน นับเป็นงานยาก แต่เราทําด้วยใจ และทุกภาคส่วนต้องร่วมใจกันช่วยเหลือพี่น้องประชาชน
รัฐบาลไทย-ข่าวทำเนียบรัฐบาล-ผลตรวจโควิดแบบ RT-PCR เคลมประกันได้
วันอาทิตย์ที่ 22 สิงหาคม 2564
ผลตรวจโควิดแบบ RT-PCR เคลมประกันได้
วันพุธที่ 18 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
คณะกรรมการกํากับและส่งเสริมธุรกิจประกันภัย หรือ คปภ. ปลดล็อกให้ผู้ป่วยโควิด-19 สามารถใช้ผลตรวจ RT-PCR ในการเคลมประกันโควิดแบบ เจอ-จ่าย-จบ ได้ทันที ไม่ต้องใช้ใบรับรองแพทย์ โดยได้ออกคําสั่งให้บริษัทประกันภัยทุกแห่งยอมรับเอกสารการตรวจเชื้อโควิด-19 ด้วยวิธี RT-PCR จากห้องปฏิบัติการที่ผ่านการรับรองจากกรมวิทยาศาสตร์การแพทย์เป็นหลักฐานในการเคลมประกันแทนใบรายงานหรือใบรับรองจากแพทย์ และใช้แนวทางปฏิบัติเดียวกันเพื่อให้เกิดความชัดเจน ช่วยอํานวยความสะดวกและลดภาระแก่ประชาชนผู้เอาประกันภัย สําหรับผู้ที่มีข้อสงสัยสอบถามเพิ่มเติมได้ที่ สายด่วน คปภ. โทร 1186 หรือทางไลน์ @oicconnect
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี